
Laste arvu suurendamine 

Narva Lasteaia Kirsike sõimerühmas
1. Asjaolud ja menetluse käik
Narva Lasteaed Kirsike on 8rühmaline lasteasutus, milles 2015/2016. õppeaastal on 3 sõimerühma ja 5 lasteaiarühma. Narva Lasteaia Kirsike rühmatingimused vastavad sanitaarnõuetele ja lasteaias on olemas vajalikud tingimused laste arenguks.

Narva Lasteaia Kirsike hoolekogu on teinud ettepaneku suurendada laste arvu sõimerühmas Päikesekiired kuni 16 last (13.01.2016. a hoolekogu koosoleku otsus). Narva Lasteaia Kirsike direktor esitas 14.01.2016. a Narva Linnavalitsuse Kultuuriosakonnale vastavasisulise taotluse nr 1-17/19.
2. Õiguslikud alused
Vastavalt koolieelse lasteasutuse seaduse § 7 lõikele 1¹ lasteasutuse hoolekogu ettepanekul on linnavalitsusel õigus lapse arenguks vajalike tingimuste olemasolu korral suurendada laste arvu sõimerühmas kuni kahe lapse võrra, lasteaiarühmas kuni nelja lapse võrra ning liitrühmas kuni kahe lapse võrra. Otsus tehakse iga sõime-, lasteaia- ja liitrühma kohta eraldi.
3. Otsus
Suurendada laste arvu Narva Lasteaia Kirsike sõimerühmas Päikesekiired kuni 16 last.
4. Rakendussätted
4.1 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.
4.2 Korraldus jõustub seadusega sätestatud korras.

